দলের প্রশংসার পাশাপাশি সৌরভ গঙ্গোপাধ্যায়কে নাইট মঞ্চে দেখে অভিভূত শাহরুখ৷ টুইটে সৌরভের হাত থেকে রাসেলের ম্যাচ সেরার পুরস্কার পাওয়ার ছবি পোস্ট করেছেন বাদশা৷ একসময় এই শাহরুখের দলে ব্রাত্য হয়ে যান ‘প্রিন্স অফ ক্যালকাটা’৷ এরপর গঙ্গা দিয়ে পার হয়েছে অনেক জল! সৌরভ এখন সিএবি প্রেসিডেন্ট৷ প্রশাসক হিসেবে নিজেকে অন্য উচ্চতায় এগিয়ে নিয়ে চলেছেন মহারাজ৷ আর নাইট মালিক হিসেবে শাহরুখ দাঁড়িয়ে রয়েছেন তাঁর তৃতীয় ট্রফি জয়ের দু’কদম দূরে৷